Nafarroako Parlamentuko Mahaiak, 2018ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mikel Buil García jaunak aurkeztutako gaurkotasun handiko galdera, pobrezia energetikoaren aurkako neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2018ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Podemos-Ahal Dugu talde parlamentarioari atxikitako foru parlamentari Mikel Buil García jaunak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten du, Nafarroako Gobernuak 2018ko urtarrilaren 11ko Osoko Bilkuran ahoz erantzun dezan:

Oinarrizko hornigai guztien prezioak nabarmen igoko diren iragarpenarekin heldu da 2018a. Horrek –iaz jada finkatutako prezio-igoerari gehitu behar baitzaio– nahitaez ekarriko du nafar herritar guztiak txiroagoak izatea.

Konpainiek gasaren, elektrizitatearen eta baita telefoniaren kostuak alde bakarrez igo izanak beren etekinak gizentzea eta familien oinarrizko baliabideak murriztea besterik ez du ekartzen.

Gure erkidegoan oraindik ere bizi dugun emergentzia sozialeko egoera eta prekarizazio progresiboa ikusita eta milaka familiak bizitza duin bat mantentzeko beharra ikusita,

Nafarroako Gobernuak ba al du pobrezia energetikoaren aurkako neurri berriak hartzeko edo daudenak indartzeko asmorik?

Iruñean, 2018ko urtarrilaren 8an

Foru parlamentaria: Mikel Buil García